বেলাইন
বেলাইন ২০২৪ সালের একটি বাংলা ভাষার ভারতীয় মনস্তাত্ত্বিক রহস্য-রোমাঞ্চ চলচ্চিত্র। এটি পরিচালনা করেছেন শমীক রায়চৌধুরী। দৃষ্টিশ্রী আর্টস প্রাইভেট লিমিটেডের ব্যানারে প্রযোজনা করেছেন হরিৎ রত্ন এবং মনীষা রত্ন। প্রধান চরিত্রে অভিনয় করেছেন পরাণ বন্দ্যোপাধ্যায়, শ্রেয়া ভট্টাচার্য ও তথাগত মুখোপাধ্যায়। এটি ২০২৪ সালের ২৯শে মার্চ প্রেক্ষাগৃহে মুক্তি পায়। এই ছবির কাহিনি, চিত্রনাট্য এবং সংলাপ লিখেছেন পরিচালক সমিক রায় চৌধুরি স্বয়ং। চিত্রগ্রহণের দায়িত্বে ছিলেন সুপ্রিয় দত্ত। শিল্প নির্দেশক তপন শেঠ। কালারিস্ট প্রসেনজিৎ বন্দ্যোপাধ্যায়। সম্পাদনা করেছেন সংলাপ ভৌমিক। সংগীত পরিচালনা করেছেন তমাল কান্তি হালদার।